**Szentendre Város Önkormányzata Képviselő-testületének 14/2022. (V. 2.) önkormányzati rendelete**

**Szentendre Építési Szabályzatáról szóló 26/2017. (VII. 31.) önkormányzati rendelet módosításáról**

Szentendre Város Önkormányzat Képviselő-testülete, az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet 40. §-ban biztosított véleményezési jogkörében eljáró állami főépítész, továbbá Szentendre város településfejlesztésével és településrendezésével összefüggő partnerségi egyeztetés szabályairól szóló önkormányzati rendeletben megjelöltek véleményének kikérésével, Szentendre Építési Szabályzatáról szóló 26/2017. (VII. 31.) önkormányzati rendelet módosításáról az alábbi rendeletet alkotja:

**1. §**

A Szentendre Építési Szabályzatáról szóló 26/2017. (VII.31.) önkormányzati rendelet 4. § (1) bekezdése helyébe a következő rendelkezés lép:

„(1) A rendelet elválaszthatatlan részét képezik az alábbi mellékletek:

*a)* 1. melléklet:

*aa)* 1.1. Szabályozási Tervlapok szelvénybeosztása és jelmagyarázata SZT-0/m5 jelű tervlap (A3)

*ab)* 1.2. Szentendre Város Szabályozási Tervlapja szelvényezetten SZT-1/m5, SZT-2/m5, SZT-3/m5, SZT-4/m6, SZT-5/m5, SZT-6/m5, SZT-7/m5, SZT-8/m5 jelű tervlapok M = 1: 4000 léptékben (A1)

*ac)* SZT/EV6 jelű szabályozási fedvényterv M = 1: 6000 léptékben (A3)

*ad)* SZT/BS jelű szabályozási fedvényterv M = 1:2000 léptékben (A3)

*ae)* SZT/Wf jelű szabályozási fedvényterv M = 1: 2500 léptékben (A4)

*af)* SZT/Dk jelű szabályozási fedvényterv M = 1: 2500 léptékben (A3)

*ag)* SZT/O jelű szabályozási fedvényterv M = 1: 1000 léptékben (A3)

*b)* 2. melléklet Nem teljes körűen szabályozott területek térképi lehatárolása

*c)* 3. melléklet Építési övezetek és övezetek paramétertáblázatai

*d)* 4. melléklet: Elővásárlási joggal érintett ingatlanok jegyzéke

*e)* 5. melléklet: Állattartó építmények védőtávolsága

*f)* 6. melléklet: Az építmények, önálló rendeltetési egységek, terültek rendeltetésszerű használatához szükséges elhelyezendő személygépkocsik száma

*g)* 7. melléklet: A Város gazdasági területein el nem helyezhető új építmények, rendeltetések jegyzéke”

**2. §**

A Szentendre Építési Szabályzatáról szóló 26/2017. (VII.31.) önkormányzati rendelet 47. §-a a következő (15) bekezdéssel egészül ki:

„(15) A Vi/11 jelű intézmény terület övezetben

*a)* kizárólag szociális, nevelési, oktatási, valamint hitéleti rendeltetések számára lehet épületet létesíteni,

*b)* a lapostető zöldtetőként kialakított részének min. 50%-án intenzív zöldtetőt kell kialakítani,

*c)* a telek tényleges zöldfelületének minden 150 m2–re számítva legalább 1 db közepes lombkoronát növesztő fát kell telepíteni.”

**3. §**

(1) A Szentendre Építési Szabályzatáról szóló 26/2017. (VII.31.) önkormányzati rendelet 1. melléklete helyébe a 2. melléklet lép.

(2) A Szentendre Építési Szabályzatáról szóló 26/2017. (VII.31.) önkormányzati rendelet 3. melléklete helyébe az 1. melléklet lép.

**4. §**

Ez a rendelet a kihirdetését követő napon lép hatályba.

Szentendre, 2022. április 27.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2022. május 2-án került kihirdetésre.

**dr. Schramm Gábor**

jegyző